Pszichológus

A pszichológus olyan személy, aki egyetemen – nappali, esti, levelező vagy kiegészítő formában – pszichológia szakos diplomát szerzett, és a gyakorlatban, az oktatásban, a kutatásban e tudomány elveit és módszereit hivatásszerűen alkalmazza. A pszichiáterrel ellentétben nem orvos.

Napjainkban sokan azonosítják a pszichológust azzal az emberrel, aki tanácsadással, illetve a mentális zavarok gyógyításával (Magyarországon csak klinikai szakpszichológusi végzettséggel rendelkező végezhet) foglalkozik. A pszichológusok azonban (az alapképzésükbe foglalt széles körű általános lélektani, fejlődéslélektani, szociál- és személyiségpszichológiai ismereteket felhasználva) olyan kevésbé közismert feladatokat is ellátnak, mint például a humanoid észlelés kutatása; iskolai, szervezeti konfliktusok megoldása; szervezetfejlesztés; fejlődésben elmaradott gyerekek képességdiagnosztikája és fejlődésük segítése stb.

Pszichológusképzés Magyarországon

Egyetemi képzés 

A képzés a 2006/2007-es tanévtől a felsőoktatási törvény módosítását követve két rendszer szerint zajlik:
 osztatlan képzési rendszerben (a 2006/2007-es tanév előtt hallgatói jogviszonyt létesített hallgatók esetében) a képzés nappali tagozaton öt, levelező tagozaton  négyéves időtartamú.
 a bolognai vagy osztott rendszer alapján (a 2006/2007-es tanévben vagy utána hallgatói jogviszonyt létesített hallgatók esetében) a korábban egységes  ötéves  képzési idő egy alap- és egy mesterképzésre tagolódik. Az alapszintű képzés három, a ráépülő mesterképzés kétéves.

Jelenleg hat helyen folyik akkreditált egyetemi szintű pszichológus alapképzés Magyarországon:

 Debreceni Egyetem
 Eötvös Loránd Tudományegyetem
 Károli Gáspár Református Egyetem
 Pázmány Péter Katolikus Egyetem
 Pécsi Tudományegyetem
 Szegedi Tudományegyetem

A 2006 szeptemberében indult, napjainkig érvényes bolognai rendszerben a hároméves alapképzés (BA) elvégzése után a hallgatók viselkedéselemző képesítést szereznek, és csak a mesterképzés (MA) elvégeztével jogosultak a pszichológus cím használatára.

Egyes intézményekben a hallgatók tanulmányaik kezdetén pszichológus hallgatói esküt, tanulmányaik végén pedig pszichológusi esküt tesznek

Egyetemi képzés alatti és diplomamegszerzés utáni képzések

Módszerspecifikus képzések

Posztgraduális képzések 

A okleveles pszichológia szakos diploma megszerzése után "szakpszichológusi" minősítést lehet szerezni, ami egy a hallgató által választott alkalmazási területre való speciális felkészítést jelent.  Egészségügyi szakképzettséggel és a gyógyításban való részvételhez jogosítvánnyal, csak a klinikai szakpszichológusok, alkalmazott egészségpszichológiai szakpszichológusok és a neuropszichológiai szakpszichológusok rendelkeznek.

Egészségügyi felsőfokú szakirányú szakképzés
 Alkalmazott egészségpszichológiai szakpszichológia
 Klinikai szakpszichológia (felnőtt és gyermek szakirányok)
 Neuropszichológiai szakpszichológia

Szakirányú továbbképzések (A szakirányú továbbképzésben szerzett oklevél nem emeli a korábbi végzettség szintjét, a szakirányú továbbképzésnek önálló végzettségi szintje nincs)

Nem ad egészségügyi szakképzettséget, önálló egészségügyi tevékenység végzésére nem jogosít. Az egészségügyi ellátásban önállóan egészségügyi felsőfokú szakirányú szakképzéssel lehet dolgozni. Rendelő nyitásra nem jogosít:
 Egészségfejlesztő szakpszichológus szakirányú továbbképzés
 Munka- és szervezetpszichológus
 Pedagógiai szakpszichológus
 Tanácsadó szakpszichológus
 Perinatális szaktanácsadó
 Sport szakpszichológus

Doktori képzés 

Magyarországon hat képzőhelyen van lehetőség tudományos fokozat megszerzésére pszichológiából.

1.)  SZTE BTK Neveléstudományi Doktori Iskola

2.)  SE Mentális Egészségtudományok Doktori Iskola

3.)  SE ÁOK Klinikai Pszichológiai Tanszék

4.)  PTE BTK Pszichológia Doktori Iskola

5.)  ELTE PPK Pszichológia Doktori Iskola

6.)  DE BTK Multidiszciplináris Bölcsészettudományok Doktori Iskola

Pszichoterapeuta képzés

Pszichológusi végzettségek és munkavállalási jogosítványok

Jegyzetek

Források 
 A Magyar Pszichológiai Társaság honlapja
 A Magyar Pszichológiai Társaság Szakmai Etikai Kódexe
 A Szegedi Tudományegyetem Pszichológia Intézetének Etikai Kódexe és Szabályzata

További információk 
 Pszichológus.lap.hu - linkgyűjtemény
 Mit várhatunk egy pszichológustól? 
 Szülő, gyermek, pszichológus

Kapcsolódó szócikkek 
 Klinikai szakpszichológus

 
Foglalkozások